**ОБАВЕШТЕЊЕ ЗА УЧЕНИКЕ 8. РАЗРЕДА – ПРОБНИ ЗАВРШНИ ИСПИТ**

* Пробни завршни испит за основце, у циљу припреме ученика осмог разреда, наставника и школа за завршни испит, биће одржан у **у петак, 9.04. и суботу, 10.04.2021.** године . По саопштењу Министарства просвете, науке и технолошког развоја, пробни завршни испит одржаће се у свим основним школама, у групама ученика, не већим од 15, **уз поштовање свих епидемиолошких мера.**
* Приликом доласка у школу **ученици доносе и ђачку књижицу**, ради провере од стране одељењског старешине да ли су сви ученици залепили фотографије на одговарајуће место у ђачке књижице. Пробни завршни испит ће бити одржан по следећем распореду:

**ПЕТАК 9.4.2021. године у 13 часова – тест из математике**

* Пробни завршни испит из математике ученици полажу у 13 часова;
* У складу са тим **ученици долазе у школу у 12.30 часова**;
* Приликом прозивања ученика 9.4.2021. године, пре уласка у зграду школе, ученици су у реду на месту које је обележено за њихов разред. Обавезно је да код себе имају **ђачку књижицу**.
* На пробни завршни испит из математике ученици доносе потребан прибор за рад и цртање (троугао, лењир, шестар, дрвене оловке, плаву хемијску оловку и гумицу).
* По потреби доносе и флашицу воде или други освежавајући напитак.
* Ученик пробни завршни испит полаже у учионици у складу са Јединственим списком ученика.

**СУБОТА 10.4.2021. године у 9 часова – тест из српског језика**

* Пробни завршни испит из српског језика ученици полажу у 9 часова;
* У складу са тим **ученици долазе у школу у 8.30 часова**;
* Приликом прозивања ученика 10.4.2021. године, пре уласка у зграду школе, ученици су у реду на месту које је обележено за њихов разред. Обавезно је да код себе имају **ђачку књижицу** са залепњеном фотографијом, овереном печатом школе.
* На пробни завршни испит из српског језика ученици доносе потребан прибор за рад ( дрвене оловке, плаву хемијску оловку и гумицу).
* По потреби доносе и флашицу воде или други освежавајући напитак.
* Ученик пробни завршни испит полаже у учионици у складу са Јединственим списком ученика.

**СУБОТА 10.4.2021. године у 11.30 часова – комбиновани тест из биологије, географије, историје, физике и хемије.**

 - Комбиновани тест из биологије, географије, историје, физике и хемије, после краће паузе ученици полажу у 11.30 часова;

* Приликом израде комбинованог теста ученици користе исти прибор за рад ( дрвене оловке, плаву хемијску оловку и гумицу).
* Ученик пробни завршни испит полаже у учионици у складу са Јединственим списком ученика.

**Реализација пробног завршног испита у учионицама - петак 9.04. и субота 10.04.2021.године**

* Дежурни наставник у учионици дели ученицима тестове и даје следеће инструкције
* Како да попуне омотнице теста (примерак за школу и примерак за ученика)
* На који начин ће залепити налепницe са обрасца 41, примерак за ученика, односно примерак за школу
* Дежурни наставник упознаје ученике са правилима израде теста.
* Ученици читају упутство за рад на тесту.
* **Рад на тесту је 120 минута. Ученицима није дозвољено напуштање учионице у првих 45 минута израде теста и последњих 15 минута.**
* Након завршетка рада ученик тест предаје наставнику;
* **Напомена:**
* **Решавање задатака у тестовима може прво да се ради дрвеном оловком, а затим да се подебља плавом хемијском оловком; тест се може решавати и одмах плавом хемијском оловком. НИКАКО не користити плаву хемијску оловку која може да се брише (оловка пиши бриши или пенкало). Такви одговори неће бити признати.**
* Пробни завршни испит верна је симулација процеса завршног испита, где ученици и наставници пролазе кроз утврђене процедуре испита - време доласка, потребан прибор, поступање и правила пре, у време и након завршног испита, организација простора и рада, улоге одељењског старешине, дежурних наставника, супервизора и друго.
* Циљ организовања пробног завршног испита је и провера колико су ученици у овом тренутку спремни за завршни испит и на чему треба радити у наредном периоду. Резултати пробног завршног испита неће бити јавно објављени.
* Ученик или родитељ, односно други законски заступник, може да изврши увид у прегледан пробни тест.
* Министарство просвете, науке и технолошког развоја и Завод за вредновање квалитета образовања и васпитања припремили су испитни материјал (тестове) који је достављен школи преко Школске управе Пожаревац.

 Директор

 Маргарета Секуловић